Mendikota

Mendikota ([mendikota]) Zuberoako erdialdeko udalerri bat da, Arbaila eskualdean dagoena, Ühaitza ibaiaren ezkerraldean, Maule-Lextarreko kantonamenduan. 6,33 km2 ditu, eta 2006an 211 biztanle zituen (mendikotarrak). Auzo nagusiak Mendikota (herriburua) eta Etxandi dira. 

 Geografia 
 Ingurune naturala 
Ühaitza ibaia udalerritik igarotzen da, baita bertara isurtzen diren Ibarra, Ordobi eta Espileko errekak ere.

 Udalerri mugakideak 
 Gotaine-Irabarne iparraldean
 Idauze-Mendi ipar-mendebaldean
 Arrokiaga ekialdean
 Ozaze-Zühara eta Zalgize-Doneztebe hegoaldean

 Historia 
1327. urteko dokumentu batean aipatzen da lehen aldiz Mendikotako herria.

 Ekonomia 
Ekonomia jarduera nagusiak nekazaritza (barazkiak, bazkarako landareak, artoa, ardi azienda) eta haren inguruan sorturiko industria (janari industria) dira.

 Demografia 

 Politika 
 Alkateak 
 Alkatea Agintaldia Pierre Patalagoity  1995-2001 Pierrette Mercapide  2001-2008 Jean-Pierre Etchart  2008-2014 Jean-Pierre Etchart  2014-2020 Cyril Arhie  2020-2026

 Azpiegiturak 

 Hezkuntza 
Zuberoako nekazaritza lizeoko ("Lycée Agricole et Rural Privé de Soule", LARPS) egoitza bat Mendikotan dago.

 Garraioa 
Txik Txak autobus sareko 11. lineak zerbitzua ematen dio udalerriari, astelehenetik larunbatera.
Horrez gain, udalerriko biztanleek Txik Txakeko eskaera bidezko garraioa erabili ahal dute astearte, ostegun, ostiral eta larunbatetan, Barkoxera, Maule-Lextarrera, Ospitalepera edo Sarrikotapera joateko.

 Kultura 
 Euskara 
Herriko euskara zuberera da (Basabürüako azpieuskalkia), eta euskaldunak dira mendikotarren % 73.

 Kirola 
U.S. Menditte da herriko errugbi taldea. Etxekopaia udal zelaian jokatzen ditu etxeko partidak.

 Ondasun nabarmenak 
 Jasokundearen eliza XVII eta XVIII. mendeetan izan zen eraikia, eta XIX. mendearen amaieran berriztatu zuten. Barruan dauden bi objektu monumento historiko gisa izendatuta daude: XVIII. mendeko aldarea eta Ama Birjinaren eta umearen zurezko estatua bat.
 Bereterretxeren jauregia, XIV. mendekoa.

 Argazki galeria 

 Mendikotar ospetsuak 

 Justin de Menditte (1867-1922), idazle eta apaiza.
 Jacques de Menditte (1906-1995), politikaria.

 Erreferentziak 

 Kanpo estekak 

Kategoria:Zuberoako udalerriak
Kategoria:Mendikota